ร้านอาหารและกาแฟ บรรยากาศสงบ หลบความวุ่นวายบนท้องถนนเป็นอย่างดี ร่มรื่นด้วยสวนต้นปาล์ม ในย่านบางพลัด

อาหารที่นี่จะช้าหน่อย ใครไม่ได้โทรสั่งล่วงหน้าก็มีหนังสือให้นั่งอ่าน หรืจะสั่งกาแฟจิบระหว่างรอด้วยก็ได้ วันนี้ได้ลอง สปาเก็ตตี้โบโลญเนียสซอสไก่ (85 บาท) เนื้อซอสรสจัดดี ได้รสเปรี้ยวนำจากซอสมะเขือเทศ ผิดกับข้าวหน้ากุ้งกระเทียมซอสเห็ดหอม (75 บาท) ที่รสออกจืดนิดนึง และจานเคียงอีกอย่างคือสลัดปลาทอด (130 บาท) ใช้ปลาดอลลี่ชุปแป้งทอดธรรมดา แต่น้ำสลัดรสชาติดี

สุดท้ายอย่าพลาดกับ ดับเบิ้ลอัลมอนด์โทสต์ (145 บาท) จานนี้ต้องหาคนแบ่งกันหน่อยนะ